ai4bharat/Pralekha huggingface dataset:
قبائیلی امور کی وزارت
جناب ارجن منڈا نے ملک بھر کے قبائلی نوجوانوں کو ڈیجیٹل لحاظ سے ہنرمند بنانے کے لئے فیس بک کی شراکت داری میں قبائلی امور کی وزارت کے پروگرام ‘گول’ کا آغاز کیا
گول پروگرام قبائلی صنعت کاری کو فروغ دے گا اور ڈیجیٹل پلیٹ فارموں کے ذریعے سے قبائلی نوجوانوں کو گھریلو اور بین الاقوامی منڈیوں سے مربوط کرے گا
نئی دہلی ،15مئی2020: قبائلی امور کے وزیر جناب ارجن منڈا نے قبائلی امور کی وزارت کے مخصوص پروگرام‘گول’کا آغاز آج نئی دہلی میں فیس بک کی شراکت داری میں ایک ویبی نار کے توسط سے کیا ہے۔قبائلی امور کی وزیر مملکت محترمہ رینوکا سنگھ سروتا ، قبائلی امور کی وزارت کے سیکریٹری جناب دیپک کھانڈیکر اور قبائلی امور کی وزارت کے سینئر افسران نیز فیس بک کے نمائندگان ویبی نار کے توسط سے لانچ کئے جانے والے اس پروگرام کے آغاز کے وقت موجود تھے۔ گول پروگرام اس طرح وضع کیا گیا ہے کہ یہ پروگرام ڈیجیٹل موڈ کے ذریعے قبائلی نوجوانوں کی سرپرستی اور رہنما ئی کرسکے۔ڈیجٹلی آراستہ پروگرام ایک طرح کی کسوٹی کا کام کرے گا اور قبائلی نوجوانوں کی دروں صلاحیتوں کو اجاگر کرے گا اور ان کی ذاتی ترقی میں بھی مدد گار ثابت ہوگا۔ ساتھ ہی ساتھ معاشرے کی ہمہ گیر ترقی میں بھی مددگار ہوگا۔ اس ویبی نار کا لنک درج ذیل ہے۔
https://www.facebook.com/arjunmunda/videos/172233970820550/UzpfSTY1Nzg2NDIxNzU5NjMzNDoyODg4MDg1MTAxMjQwODkw/
پروگرام کا اعلان کرتے ہوئے جناب ارجن منڈا نے کہا کہ کووڈ کے وبائی مرض نے جو چنوتیاں سامنے کھڑی کی ہیں، اس کے پیش نظر ڈیجیٹل خواندگی کی اہمیت بڑھ گئی ہے۔ انہوں نے کہا کہ قبائلی امور کی وزارت گول پروگرام کے توسط سے فیس بک کی شراکت داری میں صحیح وقت پر آگے آئی ہے اور اس نے قبائلی نوجوانوں اور خواتین کو زندگی میں آگے بڑھنے کا ایک موقع فراہم کیا ہے۔ اس پروگرام کا مقصد یہ ہے کہ رواں مرحلے کے تحت 5ہزار قبائلی نوجوانوں کو ہنر مند اور بااختیار بنایا جائے ، تاکہ وہ ڈیجیٹل پلیٹ فارموں کے تمام تر مضمرات کو بروئے کار لاتے ہوئے استفادہ کرسکیں اور نئے ٹولز کا استعمال کرکے کاروبار کے نئے طریقے بھی سیکھ سکیں۔
محترمہ رینوسنگھ سروتا نے کہا کہ گول پروگرام کا مقصد اور مواد اپنے نوعیت کے لحاظ سے منفرد اور اثر انگیز ہے۔ یہ پروگرام قبائلی خواتین کو بااختیا ربنانے کے سلسلے میں بہت دور رس اثرات کا حامل ہوگا اور انہیں ڈیجیٹل دنیا سے مربوط کردے گا اور وہ اپنی صلاحیتوں کو بہتر بنانے کے لئے ڈیجیٹل پلیٹ فارموں کا استعمال کرسکیں گی۔ انہوں نے توقع ظاہر کی کہ گول پروگرام درج فہرست قبائل کے نوجوانوں کو مالی لحاظ سے خود کفیل بنانے میں بارآور ثابت ہوگا۔
جناب دیپک کھانڈیکر نے کہا کہ گول پروگرام ان مثبت کارروائیوں کا مظہر ہے ،جو قبائلی اور غیر قبائلی نوجوانوں کے مابین واقع فرق کو کم کردے گا اور قبائلی نوجوانوں کو تعمیر قوم کے کام میں شریک ہونے کا موقع فراہم کرے گا۔
فیس بک کی پبلک پالیسی کی ڈائریکٹر محترمہ آنکشی داس نے کہا کہ رواں عالمی وبائی مرض اپنی نوعیت کے لحاظ سے از حد شدید صحتی و انسانی بحران ہے، جس کا ہم نے اب تک سامنا کیا ہے۔ قبائلی امور کی وزارت بھارت میں قبائلی ثقافت اور قبائلی برادریوں کی مسابقت کی صلاحیت کے سلسلے میں تحفظ اور فروغ دونوں کے لئے عہد بستہ ہے۔ اب وہ موقع آگیا ہے جب ہم وزارت کے ساتھ اپنے تعاون میں اضافہ کررہے ہیں، تاکہ گول پروگرام کے مرحلہ دو کے تحت قبائلی نوجوانوں میں زیادہ سے زیادہ صنعت کاری کی صلاحیت کو فروغ دے سکیں۔
وزارت اطلاعات ونشریات
ایس سی او فلم فیسٹول میں ہندوستان اور دنیا بھر میں سنیما ڈسٹری بیوشن کے مستقبل پر پینل مذاکرہ
سیشن میں بین الاقوامی سنیما کی تقسیم کو لے کر مختلف چیلنجوں پر تفصیل سے روشنی ڈالی گئی
ممبئی میں شنگھائی میں تعاون تنظیم فلم فیسٹول کے تیسرے دن ’ ہندوستان اور دنیا بھر میں سنیما ڈسٹری بیوشن کا مستقبل‘پر ایک پینل مذاکرے کا انعقاد کیا گیا۔اس سیشن میں فلم تقسیم کے مختلف پہلوؤں پر مثبت بات چیت ہوئی ، جس میں او ٹی ٹی پلیٹ فارموں کے اثرات اور وباء کے سبب دیکھنے کی عادتوں میں تبدیلی شامل ہیں۔ چین سے اسی سی او فلم فیسٹول جیوری ممبرنِنگ اِنگ، 91فلم اسٹوڈیوز کے بانی اور سی ای او نوین چندرا، فلم ساز سنیر کھیترپال اور پروڈیوسر گِلڈ آف انڈیا کے صدر شیباشیش سرکار اس مذاکرے میں موجود تھے۔
شیباشیش سرکار نے عالمی سطح پر افراط زر اور مندی سے صارف خرچ کو کس طرح متاثر کیا ہے ، اس بارے میں گفتگو کی۔ انہوں نے اس بات کا ذکر کیا کہ کس طرح اس نے وباء کے بعد کم لوگوں کو سنیما گھروں میں جانے کے لئے مجبور کیا ہے۔نوین چندر کا کہنا ہے کہ ڈیجیٹلائزیشن کی ایک نئی لہر نے ہر گھر میں ’’ذاتی ناقد‘‘پیدا کردیئے ہیں۔تجزیہ سیکنڈ کے اندر پوسٹ کردی جاتی ہےاور یہ فلم کے لئے چیلنجوں کا اپنا سیٹ تیار کرتی ہے۔ انہوں نے یہ بھی بتایا کہ کس طرح بین الاقوامی سنیما کو مقامیت یا علاقائیت کا رنگ دینے سے اس نے ناظرین کی پسند کو متاثر کیا ہے اور انہوں نے مثال دی کہ کیسے ایک کوریائی فلم 2022 کے آسکر میں بہترین فلم بن گئی۔
سنیر کھیتر پال نے دعویٰ کیا کہ کوئی چھوٹی یا بڑی فلم نہیں ہوتی، بلکہ صرف اچھا اور برا سنیما ہوتا ہے۔ انہوں نے کہا کہ سنیما کا خلاصہ ایک اچھی فلم بنانا ہے۔ نِنگ اِنگ نے بین الاقوامی سنیما کے لئے بڑے ستاروں کے ذریعے پیش کئے گئے ایک نئے چیلنج پر گفتگو کی۔ انہوں نے کہا ’’بڑے ستارے فلم سازوں کے لئے ایک امکانی جوا کھیلتے ہیں۔ حالانکہ جب فلم باکس آفس پر بری طرح سے ناکام ہوتی ہے ، تو انہیں نقصان ہوتا ہے۔‘‘ انہوں نے یہ بھی بتایا کہ جب ناظرین کی بات آتی ہے تو وبا ء کے بعد چین اپنے اندر جھانک رہا ہے۔کیونکہ چین کی وسیع آبادی گھریلو سنیما کے لئے ایک مضبوط بازار کرتی ہے۔
سیشن کا اختتام شیبا شیش سرکار کی اس بات پر ہوا کہ کس طرح ہندی سنیما کو موجودہ دور کی کہانیوں سے ہم آہنگ کرنے کے ساتھ اسے ڈب بازار میں اپنی رسائی کو یقینی بنانا چاہئے۔وہ او ٹی ٹی پلیٹ فارموں کے تعلق سے بھی پُر اُمید تھے اورانہوں نے معیاری مواد سے مالامال کرنے میں اس کے تعاون کی شناخت کی۔
بجلی کی وزارت
دیہی علاقوں میں برق کاری
نئی دہلی، 5دسمبر 2019/نئی اور قابل احیا توانائی نیز ہنر مندی کے فروغ اور صنعت کاری کے وزیر مملکت  جناب آر کے سنگھ نے ایک سوال کے تحریری جواب میں آج لوک سبھا کو بتایا کہ مردم شماری والے تمام آباد گاؤں میں 28 اپریل 2018 کو برق کاری ہوئی تھی۔ مزید برآں تمام ریاستوں نے بائیں بازو کی انتہا پسندی سے متاثرہ ریاست چھتیس گڑھ کے بستر علاقے کے چند گھروں کو چھوڑ کر 31 مارچ 2019 تک تمام گھروں کی برق کاری سے متعلق رپورٹ بھیجی ہے۔
برق کاری کا عمل ریاستوں کے اختیار کا موضوع ہے اور گھروں تک الیکٹرک کنکشن کی سہولت باہم پہنچانے کی ذمہ داری ریاستی حکومتوں /بجلی کمپنیوں کے دائرہ اختیار میں آتی ہیں۔ تمام ریاستوں/مرکز کے زیر انتظام علاقوں نے تمام گھروں ، صنعتی اور کاروباری صارفین کو اپریل 2019 سے ہفتے بھر 24 گھنٹے بجلی فراہم کرانے اور ریاست کی پالیسی کے مطابق زرعی صارفین کو معقول بجلی کی فراہمی کے لئے حکومت ہند کے ساتھ ایک مفاہمتی عرضداشت  پر دستخط کئے ہیں۔ حکومت ہند دین دیال اپادھیائے گرام جیوتی یوجنا ، انٹی گریٹیڈ پاور ڈیولپمنٹ اسکیم  ، پردھان منتری سہج بجلی ہر گھر یوجنا –سوبھاگیہ اور اوجول ڈسکام ایشورنس یوجنا  سمیت اپنی مختلف اسکیموں کے ذریعہ ریاستوں کی بجلی کی فراہمی کی کوششوں میں مدد کرتی ہے۔
ڈی ڈی یو جے وائی اور سوبھاگیہ اسکیموں کے تحت بجلی کے بنیادی ڈھانچے کے تحت دیہی گھروں میں بجلی کے کنکشن فراہم کرانے میں معقول پیش رفت کی ہے۔ ان اسکیموں کے تحت فنڈ کی پچھلی قسطوں کے استعمال کی رپورٹ اور ان سے متعلق شرائط کی تکمیل کی بنیاد پر قسطوں میں منظور شدہ پروجیکٹوں کے لئے فنڈ جاری کئے جاتے ہیں۔ ڈی ڈی یو جی جے وائی کےمختلف پروجیکٹوں کے تحت اب تک 4517.89 کروڑ روپے جاری کئے گئے ہیں اور ریاستوں نے 69 فی صد مجموعی پیش رفت کی رپورٹ کی ہے۔
ریاستوں کی رپورٹ کے مطابق پورے ملک میں مردم شماری میں غیر برق کاری شدہ تمام آبادی والے گاؤں کی 28 اپریل 2018 تک برق کاری ہوگئی ہے۔
ملک کے آخری حصے تک گھروں کی برق کاری اور دیہی علاقوں میں تمام گھروں کو بجلی کے کنکشن کی فراہمی نیز پورے ملک کے شہری علاقوں میں غریب گھروں کو بجلی کنکشن فراہم کرنے کے ملک گیر برق کاری کا ہدف حاصل کرنے کے لئے اکتوبر 2017 میں پردھان منتری سہج بجلی ہر گھر یوجنا -سوبھاگیہ اسکیم شروع کی گئی تھی۔ تمام ریاستوں نے سوبھاگیہ پورٹل پر چھتیس گڑھ کے بستر علاقے میں بائیں بازو کی انتہا پسندی سے متاثرہ علاقوں میں چند گھروں کوچھور کر 21 مارچ 2019 تک تمام گھروں کی برق کاری کی رپورٹ پیش کی ہے۔ مذکورہ اسکیم کے شروع ہونے کے بعد سے 31 مارچ 2019 تک پورے ملک میں 2628 کروڑ گھروں میں بجلی کے کنکشن دیئے گئے۔
۔۔۔۔۔۔۔۔۔۔۔
م ن۔ ش س ۔ ج۔
U- 5605
(Visitor Counter : 63
بجلی کی وزارت
بجلی کے شعبے میں صارفین کے حقوق کے تحفظ کے لیے ضابطے
نئی دہلی، 15/مارچ 2022 ۔ الیکٹرسٹی ایکٹ، 2003 کا جزو چھ صارفین تحفظ :کارکردگی کے معیارات کا التزام کرتا ہے۔ الیکٹرسٹی ایکٹ، 2003 کا سیکشن 57 کہتا ہے:
1.مناسب کمیشن، لائسنس دار اور متاثر ہونے والے افراد سے مشاورت کے بعد، لائسنس دار یا لائسنس داروں کے ایک کلاس کی کارکردگی کے معیارات کا تعین کر سکتا ہے۔
2.اگر کوئی لائسنس دار ذیلی دفعہ  کے تحت بیان کردہ معیارات پر پورا اترنے میں ناکام رہتا ہےتو وہ متاثرہ شخص کو ایسا معاوضہ ادا کرنے کا ذمہ دار ہو گا جس کا تعین مناسب کمیشن کے ذریعے کیا جائے بشرطیکہ معاوضے کے تعین سے پہلے، متعلقہ لائسنس دار کو سننے کا ایک معقول موقع دیا جائے۔
3.ذیلی دفعہ  کے تحت متعین کردہ معاوضہ ،متعلقہ لائسنس دار کی طرف سے اس تعین کے نو دنوں کے اندر ادا کیا جائے گا۔
اس کے نفاذ کو مزید موثر بنانے کے لیے، وزارت بجلی نے 31.12.2020 کو الیکٹرسٹی ایکٹ، 2003 کے تحت الیکٹرسٹی  رولز، 2020 کو نوٹیفا ئی کیا۔ یہ رولز اس یقین سے نکلتے ہیں کہ بجلی کے صارفین کے مفادات کے تحفظ اور انہیں قابل اعتماد خدمات اور معیاری بجلی حاصل کرنے کی سہولت پراہم کرنے کے لیے پاور سسٹمز موجود ہیں۔
ان رولز کا نفاذ یقینی بنائے گا کہ بجلی کے نئے کنکشن، رقم کی واپسی اور دیگر خدمات مقررہ وقت میں دی جائیں۔ صارفین کے حقوق کو جان بوجھ کر نظر انداز کرنے کے نتیجے میں سروس فراہم کرنے والوں پر جرمانے عائد کیے جائیں گے۔ قواعد و ضوابط نو ٹیفکیشن کی تاریخ یعنی 31.12.2020سے فعال ہو گئے ہیں۔
یہ معلومات بجلی اورجدید و قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں دی۔
صحت اور خاندانی بہبود کی وزارت
کونور ، تامل ناڈو میں ٹیکے تیار کرنے والی نئی یونٹ کے لئے پاس چیور انسٹی ٹیوٹ آف انڈیا کو تیس ایکڑآراضی فراہم کرنے کی تجویز کو کابینہ کی منظوری
نئیدہلی14فروری۔مرکزی کابینہ نے وزیر اعظم جناب نریندرمودی کی قیادت میں کونور ،تامل ناڈو میں نئی وائرل ویکسین مینوفیکچرنگ یونٹ کے قیام کے لئے پاسچیور انسٹی ٹیوٹ آف انڈیا  کو تیس ایکڑ آراضی الاٹ کئے جانے کی تجویز کو اپنی منظوری دے دی ہے۔
مذکورہ پروجیکٹ کے تحت وائرل ویکسین یعنی وبائی امراض کی روک تھا م کے ٹیکے  اور سانپ کے ڈسنے اور باولے پن کی روک تھام کے ٹیکے کی تیاری کے لئے کونور میں ایک یونٹ قائم کی جائے گی۔ اس یونٹ کے قیام کے لئے اراضی کو مفت منتقل کیا جائے گا۔
پروجیکٹ کے لئے اراضی کے استعمال کا نام بھی وزارت صحت اور کنبہ بہبود کے ذریعہ بدل کر ’صنعتی استعمال کے بجائے ادارہ جاتی استعمال‘ کردیا جائے گا۔
فوائد:
مذکورہ اراضی کا الاٹمنٹ بچوں کے لئے زندگی بچانے والے ٹیکوں کی تیاری کے عمل کی حوصلہ افزائی کرے گا اور ملک میں ٹیکہ سلامتی کا عمل مستحکم ہوگا۔ساتھ ہی ساتھ لاگت میں کمی آئے گی اور درآمد کئے گئے متبادلوں سے نجات ملے گی کیونکہ فی الحال انہیں باہر سے درآمد کیا جارہا ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-970
(Visitor Counter : 44
پیٹرولیم اور قدرتی گیس کی وزارت
حکومت نے 2030 میں انرجی مکس میں قدرتی گیس کا حصہ 15 فی صد تک بڑھانے کا ہدف مقرر کیا ہے
نئی دہلی،9دسمبر 2021/ پیٹرولیم اور قدرتی گیس کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں مطلع کیا کہ حکومت نے انرجی مکس میں قدرتی گیس کے حصے کو2030 میں اب تک 6.7 سے 15 فی صد تک بڑھانے کا ہدف مقرر کیا ہے۔ ہدف کے حصول کے لئے درج ذیل اقدامات کئے گئےہیں:
- قومی گیس گرڈ کی موجودہ 20 ہزار کلو میٹر سے تقریباً35 ہزار کلو میٹر تک توسیع۔
- سی جی ڈی نیٹ ورک کی توسیع۔11ویں سی جی ڈی راؤنڈکا آغاز، 17 ستمبر 2021 کو ہوا ۔گیارہیں ستی گیس ڈسٹری بیوشن  راؤنڈ کی تکمیل کے بعد ہندستان کی 96 فی صد آبادی اور اسکے جغرافیائی رقبے کا 86 فی صد سی جی ڈی نیٹ ورک کے تحت آجائے گا۔
- iii. ایل این جی ٹرمنل کا قیام
- iv. گھریل گیس کو سی این جی  /پی این جی  کو بغیرکسی کٹوتی کے زمرے میں مختص کرنا۔
- ہائی پریشر/زیادہ درجے والے ، گہرے پانی اور انتہا گہرے پانی اور کوئلے کے پانی سے پیدا ہونے والی گیس کی مارکیٹنگ اور قیمتوں کے تعین کی آزادی کی اجازت دینا۔
- vi. بائیو سی این جی کو فروٹ دینے کے لئے ایس اے ٹی اے ٹی ۔
تمام شعبوں میں قدرتی گیس کی مانگ اور مستقبل میں ایل این جی کی قیمت میں کمی کے امکان کو مدنظر رکھتے ہوئے موجودہ بلند قیمتیں ہندستا ن کے انرجیمکس میں گیس کے استعمال کو پروگرام کے ہدف کو بڑھانے کا خطرہ نہیں بناتی ہیں۔
ش ح۔ ش ت۔ج
Uno-14016
(Visitor Counter : 101
وزیراعظم کا دفتر
وزیر اعظم 26 جون ، بروز جمعہ آتم نربھر اترپردیش روز گار ابھیان کا آغاز کریں گے
نئی دلّی ،25 جون / کووڈ – 19 وباء سے عام طور پر افرادی قوت اور خاص طور پر مائگرینٹ مزدوروں پر منفی اثر پڑا ہے ۔ بڑی تعداد میں مائگرینٹ ورکر کئی ریاستوں میں واپس آئے ہیں ۔ کووڈ – 19 کی روک تھام کا چیلنج مائگرینٹ مزدوروں اور دیہی ورکروں کو روزی کے وسائل اور بنیادی سہولیات فراہم کرنے کی ضرورت کے ساتھ مزید بڑھ گئے ہیں ۔ حکومتِ ہند نے مختلف شعبوں میں تیزی لانے کے لئے آتم نربھر بھارت کا اعلان کیا ہے ۔ ملک کے پسماندہ خطوں میں بنیادی ڈھانچہ تیار کرنے پر زور دینے کے ساتھ روز گار پیدا کرنے پر توجہ دیتے ہوئے غریب کلیان روزگار ابھیان کا آغاز 20 جون کو کیا گیا ۔
اتر پردیش میں تقریباً 30 لاکھ مہاجر مزدور واپس آئے ہیں ۔ اتر پردیش کے 31 اضلاع میں 25000 سے زیادہ مائگرینٹ مزدور واپس آئے ہیں ۔ ان میں 5 امنگوں والے اضلاع بھی شامل ہیں ۔ اتر پردیش حکومت نے آتم نربھر اتر پردیش روز گار ابھیان نامی ایک منفرد پہل تجویز کی ہے ، جو حکومتِ ہند اور ریاستی حکومت کے پروگراموں کو صنعتوں اور دیگر تنظیموں کی ساجھیداری میں آگے بڑھائے گی ۔ اس ابھیان میں روز گار فراہم کرنے ، مقامی صنعت کاری کو فروغ دینے اور صنعتی انجمنوں اور دیگر تنظیموں کے ساتھ روز گار کے مواقع فراہم کرنے کے لئے ساجھیداری تشکیل دینے پر توجہ مرکوز کی جا رہی ہے ۔
وزیر اعظم 26 جون ، 2020 ء کو صبح 11 بجے ویڈیو کانفرنس کے ذریعے اتر پردیش کے وزیر اعلیٰ کی موجودگی میں اِس ابھیان کا آغاز کریں گے ۔ اس کے علاوہ ، اتر پردیش کی متعلقہ وزارتوں کے وزیر بھی اِس ورچوول تقریب میں شرکت کریں گے ۔ وزیر اعظم اتر پردیش کے 6 اضلاع کے گاؤں والوں سے گفتگو کریں گے ۔ اتر پردیش کے تمام اضلاع کے گاؤں اِس پروگرام میں کامن سروس سینٹر اور کرشی وگیان کیندروں کے ذریعے شرکت کریں گے ، جہاں کووڈ – 19 وباء کے پیشِ نظر سوشل ڈسٹینسنگ کے ضابطوں پر عمل کیا جائے گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3512
(
مواصلات اور اطلاعاتی ٹیکنالوجی کی وزارت
سی - ڈاٹ اور سی ایس آئی آر- نیشنل فیزیكل لیبا ریٹری نے ٹیلی کام سیکٹر کے لئے ‘این اے وی آئی سی پر مبنی آئی ایس ٹی ٹریس ایبل پرائمری ریفرنس ٹائم کلاک کی تیاری کے معاہدے پر دستخط کئے
سنٹر فار ڈویلپمنٹ آف ٹیلی میٹکس ڈی او ٹیپی آر ٹی سی( برائے ٹیلی کام سیکٹر کی ترقی کے لیے ایک معاہدے پر دستخط کئے۔
ڈی او ٹی کی ٹیلی کام ٹیکنالوجی ڈویلپمنٹ فنڈ (ٹی ٹی ڈی ایف( اسکیم کے تحت معاہدے پر دستخط کیے گئے ہیں جس كا مقصد ان گھریلو کمپنیوں اور اداروں کو فنڈنگ سپورٹ فراہم کرنا ہے جو ٹیکنالوجی کے ڈیزائن، ترقی، ٹیلی کمیونیکیشن مصنوعات کی کمرشلائزیشن اور دیہی اور دور دراز علاقوں میں سستی براڈ بینڈ اور موبائل خدمات کو فعال کرنے کے حل میں مصروف ہیں۔
پروجیکٹ ایک ایسے آلے کی ترقی پر توجہ مرکوز کرتا ہے جو تمام ٹیلی کام سروس پرووائیڈرز  اور انٹرنیٹ سروس پرووائیڈرز کو زائد از 20 كی تعداد میں براہ راست انڈین اسٹینڈرڈ ٹائم  ٹریس ایبلٹی فراہم کرے گا۔ اس سے ہندوستان کو کئی طرح سے فائدہ ہوگا۔ جی پی ایس پر انحصار کو کم کرے گا۔ آئی آر این ایس ایس/این اے وی آئی سی میں منتقلی، لین دین کا ڈیجیٹل فرانزک تجزیہ اور سائبر محفوظ نیٹ ورکس كے علاوہ کال ڈراپس کو کم کرے گا اور تمام ٹیلی کام سروسز کو ایک حوالہ ٹائم سورس آءی ایس ٹی کے ساتھ مزید ہم آہنگ کرے گ جو سی ایس آءی آر-این پی ایل کے ذریعہ تیار کردہ ہے۔
ٹیلی کام نیٹ ورکس کی ٹائم سنکرونائزیشن ایک مضبوط سائبر كے ذریعہ محفوظ ملک کی بنیاد ہوگی کیونکہ ہر بینک ٹرانزیکشن، اسٹاک مارکیٹ کا لین دین اور معلومات کا تبادلہ ٹی ایس پیز اور آئی ایس پیز کے ذریعے ہوتا ہے۔ این اے وی آئی سی پر مبنی آئی ایس ٹی ٹریس ایبل پرائمری ریفرنس ٹائم کلاک کی ترقی ایک ایسا اقدام ہے جس کا مقصد ‘‘ایک قوم ایک وقت’’کے مقصد کو حاصل کرنا ہے۔
معاہدے پر دستخط کی تقریب سے خطاب کرتے ہوئے ڈاکٹر راج کمار اپادھیائے، سی ای او، سی - ڈاٹ نے ملک کی خوشحالی اور معیارِ زندگی کو بہتر بنانے کے لیے مستقبل کے اختراعی حل تیار کرنے میں ہندوستانی آر اینڈ ڈی کی زبردست صلاحیت پر زور دیا۔ انہوں نے "آتم نر بھر بھارت" کے وژن کو عملی جامہ پہنانے کے لیے مشترکہ مفاد کے دیگر شعبوں میں تعاون کرنے کی ضرورت پر بھی زور دیا۔
اس تقریب میں سینئر پرنسپل سائنسدانوں ڈاکٹر آشیش اگروال اور ڈاکٹر کے کے موریا کے ساتھ این پی ایل کے دیگر سینئر سائنسدانوں نے شرکت کی۔ معاہدے پر دستخط کی تقریب کے دوران ڈاکٹر پنکج کمار دلیلا، محترمہ شیکھا سریواستو- سی - ڈاٹ کے ڈائریکٹرز بھی موجود تھے۔
سی - ڈاٹ اور سی ایس آءی آر- این پی ایل دونوں نے اپنے جوش و خروش کا اظہار کیا اور ایک شاندار کامیابی کے ساتھ اس مصروفیت کو مزید آگے لے جانے کے لیے اپنے پختہ عزم کا اعادہ کیا۔
وزیراعظم کا دفتر
وزیر اعظم نے اسٹیل اتھارٹی آف انڈیا کی ستائش کی
وزیر اعظم جناب نریندر مودی نے جنوری 2023 میں ہاٹ میٹل، کروڈ اسٹیل، اور قابل فروخت اسٹیل کی سب سے زیادہ تاریخی ماہانہ پیداوار حاصل کرنے پر اسٹیل اتھارٹی آف انڈیا لمیٹڈ کی تعریف کی ہے۔
اسٹیل کی وزارت کے ایک ٹویٹ کا جواب دیتے ہوئے، وزیر اعظم نے ٹویٹ کیا؛
’’بھارت کے لیے ایک اہم شعبے سے آتم نربھر ہونے کی حوصلہ افزا خبر‘‘۔
یو پی ایس سی
سیکشن افسران؍اسٹینو گرافروں کے محدود محکمہ جاتی مسابقتی امتحان 2015
یونین پبلک سروس کمیشن کے زیر اہتمام 2015کے اکتوبر میں سیکشن افسران ؍اسٹینو گرافروںکے محدود محکمہ جاتی مسابقتی امتحان کے تحریری حصے کے نتائج کی بنیاد پر سیکشن افسران اور اسٹینو گرافروں گریڈ بی؍گریڈ1 ملازمتوں کیلئے درج ذیل رول نمبر والے امیدواروں نے سروس ریکارڈ کے جائزے کیلئے تحریری اور شارٹ ہینڈ ٹیسٹ میں کامیابی حاصل کی ہے۔
ان تمام امیدواروں کی امیدواری قطعی طور پر عبوری نوعیت کی ہےجو سروس ریکارڈ کے جائزے کے مرحلے میں نظرثانی سے مشروط ہے۔امتحانی عمل کے کسی بھی مرحلے پر اگر کوئی امیدوار سال 2015کیلئے نا اہل پایا جاتا ہے تو اس کی امیدواری منسوخ کردی جائے گی۔
کوالیفائی نہ کرنے والے امیدواروں کی مارک شیٹ حتمی نتائج کی اشاعت کی تاریخ سے 15دنوں کے اندر کمیشن کی ویب سائٹ پر چسپاں کردی جائے گی اور ویب سائٹ پر یہ 30 دنوں تک دستیاب رہے گی۔
سیکشن افسران ؍اسٹینو گرافروں کے 2015کےمحدود محکمہ جاتی مسابقتی امتحان کے تحریری نتائج کا موجودہ قواعد و ضوابط کے تحت اعلان کیا گیا ہے جوایس ایل پی  نمبر2011؍30671میں سپریم کورٹ کے منظور شدہ کسی بھی حکم کے مطابق ہے ۔
بعض امیدواروں کے نتائج سربمہر لفافے میں رکھے گئے ہیں جو او اے نمبر 2015؍2773،او اے نمبر 2015؍2888 اور او اے نمبر 2015؍2906 میں عزت مآب سینٹرل ایڈ منسٹریٹو ٹریبونل ،پرنسپل بینچ ،نئی دہلی میں طے پانے والے حتمی فیصلے کے نتیجہ سے مشروط ہیں۔
یونین پبلک سروس کمیشن کا ایک سہولت کاؤنٹر ہے اور امیدوار اپنے نتائج سے متعلق کام کے دنوں میں صبح دس بجے سے شام پانچ بجے تک ذاتی طور پر اپنے نتائج سے متعلق اطلاعات اور وضاحت حاصل کرسکتے ہیں۔اس کاؤنٹر سے ٹیلیفون نمبر 23385271؍23381125؍23098543۔سے بھی یہ اطلاعات اور وضاحت حاصل کی جاسکتی ہے۔
Click Here To See Result:-
ش ح ۔ع س۔ م ش
U-NO.637
21-01-2020
(Visitor Counter : 61
ریلوے کی وزارت
وراثت کے لئے ہائیڈروجن کے تحت ہندوستانی ریلوے 35 ہائیڈروجن ٹرینیں چلائے گا
ایندھن کے طور پر ہائیڈروجن کا استعمال آلودگی سے پاک ٹرانسپورٹ کی ٹیکنالوجی کی سمت میں بڑے فائدے پہنچائےگا
ریلوے ، مواصلات اور الیکٹرانک کے علاوہ انفارمیشن ٹیکنالوجی کے وزیر جناب اشونی ویشنونے آج راجیہ سبھا میں ایک تحریری جواب میں بتایا کہ بھارتی ریلوے نے 80 کروڑ روپے فی ٹرین کی تخمینہ لاگت سے اور مختلف وراثتی/ پہاڑی راستوں پر 70 کروڑ روپے فی روٹ پر وراثت کے لئے ہائیڈروجن کے تحت 35 ہائیڈروجن ٹرین چلائے گا۔
اس کے علاوہ ہندوستانی ریلوے نے 111.83 کروڑ روپے کی لاگت سے زمینی بنیادی ڈھانچے کے ساتھ موجودہ ڈیزل الیکٹرک ملٹی پل ریک پر ہائیڈروجن فیول سیل کے ریٹروفٹمینٹ کے لئے ایک پائلٹ پروجیکٹ کا ٹھیکہ بھی دیا ہے جو شمالی ریلوے ایم کے جند – سونی پت سیکشن پر چلائے جانے کا منصوبہ ہے ۔
توقع ہے کہ شمالی ریلوے کے جند – سونی پت سیکشن پر پہلا پروٹو ٹائپ کا پہلا ٹرائل 24-2023 میں شروع ہوگا ۔
ہندوستانی ریلوے کے نظام میں ہائیڈروجن ایندھن پر مبنی ٹرین کی چلانے کی لاگت کو شامل نہیں کیا گیا ہے ۔ایسا اندازہ لگایا گیا ہے کہ ہائیڈروجن ایندھن پر مبنی ٹرین کو چلانے کی لاگت زیادہ ہوگی جو بعد میں ٹرینوں کی تعداد میں اضافے کے ساتھ کم ہوجائے گی ۔ اس کے علاوہ ایندھن کے طور پر ہائیڈروجن کا استعمال آلودگی سے پاک ٹرانسپورٹ ٹیکنالوجی کی سمت میں بڑے فائدے پہنچائے گا جس سے ایک صاف ستھری توانائی کے وسیلے کے طور پر کاربن کے صفر اخراج کے مقاصد میں مدد ملے گی۔
کوئلے کی وزارت
کوئلے کی وزارت بھونیشور میں پی ایم گتی شکتی پر مشرقی زونل کانفرنس کا انعقاد کرے گی
کوئلہ کی وزارت مشرقی زونل ریاستوں - اڈیشہ، جھارکھنڈ، مغربی بنگال اور بہار میں بنیادی ڈھانچے کے فروغ کے لیے مربوط منصوبہ بندی میں تال میل کے لیے اس ماہ کی 16 تاریخ کو بھونیشور، اڈیشہ میں پی ایم-گتی شکتی اور قومی لاجسٹک پالیسی پر مشرقی زونل کانفرنس کا انعقاد کرے گی۔
اس کانفرنس میں مشرقی زون کی ریاستوں اور کوئلہ، ڈی پی آئی آئی ٹی، ریلوے، پاور، اسٹیل، فرٹیلائزر اور کیمیکلز، ایم او آر ٹی ایچ، شپنگ پورٹس اور آبی گزرگاہوں جیسی مختلف وزارتوں کے سینئر افسران اور مشرقی زون کے صنعتی نمائندے شرکت کریں گے۔ کانفرنس کا مقصد خطے کی جامع ترقی کے لیے گہرائی سے بات چیت اور تجاویز پیش کرنا ہے۔
پی ایم گتی شکتی نیشنل ماسٹر پلان ، لاجسٹکس کی کارکردگی کو بہتر بنانے اور لاجسٹک لاگت کو کم کرنے کے لیے ایک تبدیلی کا طریقہ، ملک میں مربوط بنیادی ڈھانچے کی ترقی کے لیے شروع کیا گیا ہے۔ اس کا مقصد مختلف وزارتوں/ ریاستوں/ محکموں/ صنعتوں کو مربوط منصوبہ بندی اور بنیادی ڈھانچے کے کنیکٹیویٹی پروجیکٹوں کے مربوط نفاذ کے لیے ایک ساتھ لانا ہے۔
۔۔۔۔۔۔۔۔۔۔۔
ش ح۔ ا س۔ ت ح۔
U -1586
(Visitor Counter : 58
وزارات ثقافت
وزیر اعظم نے نمائش ’جن شکتی: ایک اجتماعی طاقت‘ دیکھنے کے لیے نیشنل گیلری آف ماڈرن آرٹ، نئی دہلی کا دورہ کیا
وزیر اعظم جناب نریندر مودی نے آج نئی دہلی کی نیشنل گیلری آف ماڈرن آرٹ کی نمائش ’جن شکتی: ایک اجتماعی طاقت‘ کا دورہ کیا۔ یہ نمائش وزیراعظم کے مقبول ریڈیو پروگرام ’من کی بات‘ کی 100ویں قسط کے موقع پر منعقد کی گئی ہے۔ یہ نمائش ہندوستان کے فنی تنوع کا جشن مناتی ہے اور ’من کی بات‘ میں نمایاں کردہ موضوعات سے متاثر ہے۔
وزیر اعظم کو نمائش کے خصوصی واک تھرو پر لے جایا گیا، جہاں فنکاروں کو اپنے فن پاروں اور من کی بات کے موضوعات کی وضاحت کرنے کا موقع ملا، جو ان کے فن پاروں کے لئے باعث تحریک بنے۔ وزیر اعظم نے جے پور ہاؤس کے تاریخی گنبد پر جن شکتی نمائش کے عمیق پروجیکشن شو کو بھی دیکھا۔ فن پاروں کو دیکھنے کے بعد، وزیر اعظم نے جن شکتی نمائش کی کیٹلاگ پر دستخط کیے اور پیغام لکھا، ’’من مندر کی یاترا سکھد ہو...‘‘ کیٹلاگ پر پہلے سے ہی 13 فنکاروں کے دستخط ہیں۔
تیرہ نامور جدید اور عصری فنکاروں نے اپنے اظہار کے لیے مختلف ذرائع کا استعمال کیا ہے اور بارہ موضوعات پر وزیر اعظم کے پیغام کی فنکارانہ نمائندگی کی ہے۔ ہر تھیم آبی تحفظ، ناری شکتی، کووِڈ کے تئیں بیداری، سووچھ بھارت، ماحولیات اور موسمیاتی تبدیلی، ہندوستانی زراعت، یوگا اور آیوروید، ہندوستانی سائنس اور خلا، کھیل اور تندرستی، انڈیا @ 75 اینڈ امرت کال، شمال مشرقی ہندوستان کا جشن منانا اور ہندوستان اور دنیا جیسے موضوعات سے متعلق ہے۔
جن فنکاروں کے فن پارے نمائش میں رکھے گئے ہیں ان میں محترمہ مادھوی پاریکھ، جناب منو پاریکھ، جناب اتل ڈوڈیا، جناب ریاس کومو، جناب جی آر ایراننا، جناب آشم پورکایست، جناب جیتن ٹھکرال اور جناب سمیر ٹاگرا، جناب پریش میتی، جناب پرتل داش، جناب جگناتھ پانڈا، جناب منجوناتھ کامتھ، اور محترمہ ویبھا گلہوترا کے نام شامل ہیں۔
وزارت ثقافت کے سکریٹری جناب گووند موہن، کرن نادر میوزیم آف آرٹ کی بانی محترمہ کرن نادر، اور نمائش کی کیوریٹر ڈاکٹر الکا پانڈے بھی اس موقع پر وزارت ثقافت اور نیشنل گیلری آف ماڈرن آرٹ، نئی دہلی کے دیگر اہلکاروں اور عملہ کے ساتھ موجود تھے۔